section_heading: Niskolegirani alatni čelici za hladan rad
paragraph_text: Zajednička karakteristika ove skupine čelika je niska otpornost na popuštanje, osrednja žilavost (u odnosu na ugljične alatne čelike), te visoka otpornost na trošenje. Osnovni cilj zbog kojeg se provodi legiranje ovih čelika predstavlja povišenje prokaljivosti, te dobivanje kvalitetnijih i postojanijih karbida u odnosu na karbid Fe<sub>3</sub>C. Niskolegirani alatni čelici popuštaju se nisko (≤ 250&nbsp;°C), pri čemu je primarni cilj izbjegavanje pojave velikih naprezanja i pukotina.